Det Flydende Forlag - Brandbygegaard
Det Flydende Forlag er søsat for at nære den frie sjæl. For at hylde kunst uden indblanding, for at give uden at skulle styres, og for at fortælle menneskenes historier uafhængigt. Søren Sørøver er forlagsdirektør, Lone er forfatter.
Lone Vitus debuterede med romanen "Under landet" i 2013 og har skrevet såvel fagbøger som lyrik og yderligere en roman "Balders bog" fra 2016. I 2017 fik hun udgivet flash fiction-historien "Untimely", i det internationale online litteraturmagasin SmokeLong Quarterly. I 2015 modtog Lone kulturprisen "Den gyldne Grundtvig" og i 2016 prisen "Årets frie fugl".
De fleste af forlagets bøger er tillige udgivet som e-bøger, herunder den udsolgte "Hønsefødder & gulerødder" i hardback. Salget af e-bøgerne foregår i samarbejde med Publizon A/S og Det Flydende Forlags e-bogsalg findes på adressen https://detflydendeforlag.ebog.dk